Hvornår genåbner de Errols sag? Hvem er anmelderen? Hvor er hun nu?
Hvor længe har de kendt til optagelsen? Politiet skylder svar.
Har de ledt efter hende? Er hun i sikkerhed?
Jeg holdt aldrig op med at tro på dig, Errol Mathis.
SIG HANS NAVN
Helt igennem forfærdelig optagelse. Endnu et offer i den tragiske sag.
Fuck politiet
Hej, det er Sonya. Læg en besked, så ringer jeg tilbage.
Sonya, det er mig. Igen.
Vær nu sød at tage den.
For pokker.
Det ville jeg ikke gøre, hvis jeg var dig.
Ottende sal kommer efter dig efter den læk.
Hvad? Jeg lækkede ikke opkaldet.
Hvorfor skulle jeg bevidst bringe en sårbar person i fare?
Det var din efterforskning.
- De burde komme efter dig. - Det gør de også.
Hvis vi mister grebet om det.
- For fanden. - Og det kan ikke undgås.
- Ja. - Hvis de ikke stopper det.
Sådan fungerer Twitter ikke, så...
Måske skulle jeg tale med dem og bare fortælle dem alt, hvad jeg ved.
- Det er måske ikke så dumt. - Nej.
Folk har jo ret til at have adgang til beviserne.
Uanset hvad de fører til.
Ja? Hvad så med den tilståelse?
"Hals." "Bryst." Hvad med den?
Du kan godt sige, at jeg løj eller pressede mistænkte,
men beviserne mod ham var tilstrækkelige. Han tilstod i lejligheden.
Han havde et alibi.
- Fyren fra frisørsalonen? Seriøst? - Mostapha Demir.
Ja, men han fløj hjem til istanbul.
Faktisk London. Jeg mødte ham. Han mener, han så Errol.
Hvorfor talte han så ikke med os? Hvorfor stod han ikke frem?
Behøver du virkelig spørge?
Kan du slet ikke se den store kæp, du har i hånden?
Han var bange. Han var bange for folk som dig.
Du er vel med på, at det er et spørgsmål om tid,
før anmelderens kæreste finder ud af, hvad hun har sagt om ham.
Når det sker, må guderne vide, hvad han gør ved hende.
- Ja. - Hvis han ikke allerede har dræbt hende.
Den ene ting, du kan gøre...
...er at tænke: "Hvad, hvis jeg tog fejl?
Hvad, hvis det ikke var Errol? Og hvis det ikke var ham, hvem så?"
Tror du, jeg ikke tvivler på mine handlinger?
Det gør jeg da!
Hver eneste dag!
- Jeg er fandeme min egen værste fjende. - Det er jeg ikke så sikker på.
Vent!
Fint. Hvorfor ikke? Vi kan gennemgå beviserne sammen. Jeg har intet at skjule.
Sådan skal det være.
Toksikologi- og patologirapport.
Naboer. Beboere.
Andre, der var i bygningerne. Tidligere anholdte.
Alle, der var i systemet. Her.
Hvad med vold i hjemmet? Tidligere voldsepisoder?
Ja, dem var der et par stykker af. Det hele står der.
Opspor, afhør, udeluk. Vidneforklaringer.
Alle alibier blev undersøgt. Kig bare. Giv dig god tid.
- Hvad med Clive Silcox? - Silcox. Hvad med ham?
Han var kendt for vold. Hvorfor er han ikke nævnt?
- Han var ikke i bygningerne. - Men han var i kvarteret.
Lake Street. Ja.
- Afhørte I ham? - Nej, vi gjorde følgende.
Alle i kvarteret, der var kendte for vold,
fik tjekket dna og fingeraftryk for gerningsstedet.
- Og? - Intet match. Ingen overlap.
- Heller ikke Silcox? - Ingen. Slet ingen.
Godt. Lad os prøve at vende det på hovedet.
- Hvad med gerningsstedet? - Gerningsstedet?
Ja, gerningsstedet. Hvad vil du tage fat i?
Teknikerne, første fund?
Opsummeringer?
Og igen...
Opfølgende rapporter.
- Alt, hvad hjertet kan begære. - Fandt I meget dna?
Errol klippede folk i køkkenet for kontant betaling,
så folk kom og gik konstant. Så ja. Og vi fandt masser af fingeraftryk.
- Førte Errol regnskab med kunderne? - Ja. I hovedet.
Faste kunder. Navne, fornavne, øgenavne. Vi fulgte op på dem.
Jamen... vent. Hvis der var et rend af fremmede i lejligheden,
ville tidligere straffede blive fanget i databasen, ikke?
Jo, dna.
De tidligere straffede i lejligheden slog vi op.
Du kender rutinen. Opspor, afhør...
Udeluk, ja. Hvor er den liste?
Den er her.
Listen er her et sted.
Der var den. Slå dig løs.
Claudia. Jeg må tage den.
Det gennemgik vi jo i går.
Vi har udelukket alle de tidligere straffede. Vi har fundet den skyldige.
NAVN TIDLIGERE REGISTRERINGER
CLAUDIA MAYHEW MOBIL
BANK PÅ OG VENT
- Og hvis jeg fordobler dit honorar? - Ja.
- Hvor er du? - Derhjemme.
Nej, bliv der. Jeg kommer hjem til dig.
Han er hjemme.
Okay.
Bonus, hvis du kører hende ned.
Hej, snut. Hvad kan vi gøre for dig?
- Hvor skal du hen? - Hvabehar?
- Beklager. Der er ikke tid. - Så må jeg tage chancen med ottende sal.
Kim, send hende adressen. Vi mødes der.
Okay.
Det er sikkert bare et tilfælde. Jeg må give dig, at det ser underligt ud.
- Tony sagde ikke noget dengang? - Ikke et ord.
Ikke noget "Hans alibi holder ikke"? "Kig den anden vej"?
-"Hjælp mig her"? - Nej, på æresord.
- Jeg ville da ikke gå bag ryggen på dig. - Han var i offerets lejlighed.
Ja, hans fingeraftryk var der. Hvad beviser det?
Det siger ikke noget om, hvornår han var der.
Ja, her har vi det.
Jeg afhørte ham kl. 14.30.
- Den 21. september 2011. - Og?
Afhørte bekræfter, at han var i offerets, Adelaides, lejlighed nogle uger forinden.
- Så juni samme år. Han blev klippet der. - Alibi for drabet, ja eller nej?
Ja. Han var hjemme sammen med sin kone på det tidspunkt.
- Ja? - Hun havde en uoverensstemmelse.
Hun påkørte en bil. Forsikringen underrettede politiet.
Ja, så hvad gjorde du?
Jeg markerede alibiet som usikkert. Jeg reagerede på det.
Næste dag afhørte Tony vedkommende igen, og...
Ja, så blev personen udelukket i efterforskningen.
- Men du sagde lige, hun ikke var hjemme. - Ja.
Du kender jo Tony. Han parerer ordre. Han er hæderlig. Han ville ikke...
Han ville aldrig svigte os.
Jeg klarer det.
Ja?
Er Stefan hjemme?
Og hvem er du?
- Daniel. - Ja.
Han sagde, du kunne vente ude i baghaven. Jeg kommer med en kop te.
- Te? - Han er her snart.
Tak.
Mrs. Ash!
- Har han gjort dig fortræd? - Nej, jeg skal bare lige have et øjeblik.
- VKK Hegarty? - Katrina, jeg har brug for en ambulance.
Belmont Drive 61, Chelmsford. Vold i hjemmet.
- Modtaget. - Tak.
Mrs. Ash, hvor er han?
- Hvor er din mand? Mrs. Ash. - Det ved jeg ikke.
Han sagde bare, jeg skulle få dig sat ned og...
...og holde dig hen så længe som muligt. Så jeg har bare ventet.
Stefan Ash?
- Jeg kender ham. Meddeler. - For dig?
Ja, de seneste fire-fem år.
Men ikke dengang. Dengang var han sammen med Tony.
Han kørte spilleautomater på barer og i billardhaller.
Imens drev han lånevirksomhed.
Rede kontanter uden nogen spørgsmål.
Han investerede pengene i udlejningsejendomme.
Pointen er, at han kendte mange mennesker.
Så da Tony blev syg, hyrede jeg ham.
Protegido.
"Protegido?"
Ja, Hayes Lane-anmelderen sagde, at fyren var beskyttet.
- Talte du med hende? - Ja.
Da hun sagde det, kunne jeg ikke lade være med at tænke, at måske kunne det være...
Politiet.
Som meddeler føler han sig urørlig.
Det giver mening. Ejendommene. Jeg mener...
- Hvor mange har han? - Snesevis.
- Også ved Towers? - Ja.
Så da Adelaide døde, hvis navn stod lejlighederne så i?
- Hans eller beboernes? - Beboernes.
Ash kunne komme og gå, uden at vi fulgte ham.
Hvem kendte ellers til Ash?
Kun Tony.
Hvad med ham?
Kim? Nej. Jeg ville betro ham mit liv.
- Du stolede på Tony. - Chef, hvad er planen?
Skaf mig adresserne på udlejningsejendommene.
Alle de ejendomme, der står i Ashs eller hans kones navn,
og alle selskaber, hvor han er medejer.
Jeg samler en arbejdsgruppe.
- En lille, lokal gruppe. - Javel.
Pis.
- Hvad? - Det er lækken.
Den spreder sig. Den er overalt.
En masse vrede mennesker vil gerne tale om det.
Vi har Marvin fra Poplar igennem. Værsgo, Marvin.
Jeg er så færdig med politiet, mand.
De siger, de bliver bedre, men det gør de ikke. De siger...
...ring ind med oplysninger om, hvad der er sket...
De siger, de lærer af det, men nej.
Hun kæmper for sin søn år efter år. Hvad sker der med hende?
...slået ned på gaden af de samme møgsvin, der fængslede hendes søn.
Tak, fordi I tog jer tid til at komme.
Jeg har en kort udtalelse.
Jeg forstår og deler folks bekymring over den optagelse på nettet.
Hvis det er, som vi frygter, og det er et ægte alarmopkald,
er det min primære opgave at tage hånd om anmelderens sikkerhed.
Det begrænser, hvad jeg kan tale om her,
men jeg kan forsikre jer, at sagen prioriteres højt,
og når vi har flere oplysninger, deler vi dem med jer.
Okay. Tak. Beklager.
Vi har en masse at gøre.
Mange tak.
Hør efter, alle sammen.
Goddag. Det er politiet.
Vi har 17 adresser.
Fem i Towers, resten i området rundtom.
Politiet. Vi leder efter en sårbar person. Må jeg komme ind?
Den efterlyste hedder Stefan Ash.
Hvid mand, sidst i fyrrerne. Udvis forsigtighed.
Politiet. Vi leder efter Stefan Ash. Er her nogen?
Desuden en kvinde med sydlandsk udseende. Brasiliansk af oprindelse.
Vi formoder, at hun hedder Carla. Hun er i potentiel livsfare.
Chloe?
Intet.
Tak for samarbejdet. Hav en god dag.
Husk på, at pressens bevågenhed har pisket en stemning op i samfundet.
Så pas på jer selv derude.
Er vi klar? Kom så.
Et, første sal, sikret.
Blok et, anden sal, sikret.
Blok to, tredje sal, sikret.
Blok et, stueetage, sikret.
Blok et, første sal, sikret.
Blok to, første sal, sikret. Skift.
Bygning sikret. Skift.
Alpha Bravo 1, må jeg få en status? Skift.
Alpha Bravo 1...
- Undskyld forstyrrelsen... - Hvem er det?
- Politiet. - Hvad foregår der?
Ikke noget. Bliv bare i lejligheden.
Vi tjekker nogle adresser som led i en efterforskning.
Tak.
Drejer det sig om Errol?
Det er okay. Kom nu.
June.
Jeg besøgte den adresse, du bad mig om. Gæt, hvem jeg...
Patrick Burrowes. Ja.
Var der en ung kvinde hos ham?
- Ja. - Og de var okay?
- Ja. - Modtaget.
Pis.
Er det ham?
Det er ham. Det er betjenten.
Enhed 12, Caldwell her. Alt sikret ved Manningham Flats. Skift.
- Er du sikker? - Ja, 100%.
Hvis man vil skjule nogen, lader man dem ikke stå frem.
Man gemmer dem af vejen.
Ude af syne. Væk fra naboerne. Towers?
Vi tjekkede alle adresserne. Hun er der ikke.
Vent lidt. Du har ret.
June!
Warwick Flats. Kan I huske, da der sidste år var frygt for asbest på syvende sal?
De spærrede hele etagen af, og byggefirmaet gik konkurs.
De blev ikke færdige, og hele etagen blev ryddet.
- Hvad, hvis hun er der? - Ja.
- Ja? - Ja. Kom.
Kriminalbetjentene går til syvende sal. Skift.
- Kom nu. - Alpha Bravo 4, modtaget.
- Carla. - Carla.
Chloe, gå den vej.
Tjek dørene.
Politiet. Er der nogen?
Politiet. Luk op.
Hallo?
Ash!
Politiet. Er der nogen derinde?
BRANDDØR
Ash!
Carla. Carla?
Dumme møgso.
- June, ikke? - Nej.
Kom så! Vil du prøve?
Vil du...
Vil du prøve? Vil du?
Vil du smadre det hele?
Ned med dig, for fanden.
Hvor er hun?
Lig stille.
Lig stille, dit dumme svin. Nu ligger du fandeme stille.
Fuck dig.
- Hold din kæft. - Carla!
Carla!
Carla.
Carla!
Carla.
Okay.
Carla. Hedder du Carla?
Hedder du det? Ja?
Det er okay. Jeg er fra politiet.
Jeg hedder June Lenker. Du er i sikkerhed.
- Nej. - Jeg kommer ind.
- Nej. - Det er okay.
Jeg lover dig, at du er i sikkerhed. Se på mig.
- Hvor er han? - Se på mig.
Han er væk. Er du kommet noget til? Okay.
Denne vej.
Han kan ikke gøre dig noget mere, vel?
Kom. Denne vej. Du kan godt.
Du kan godt.
Han er et svin. Du er modig.
Okay. Det er okay.
Det er okay. Nu passer vi på jer.
Okay.
Pas på herude, gutter.
Ryk tilbage.
Gør plads, folkens.
Forsvind!
- Hvad? Fjern dig! - Gør plads!
Far!
Fuck.
Hvem kastede den?
Pansersvin!
Gå ind igen.
Af sted.
Dræbte den mand min mor?
Dræbte han min mor?
Ryk så væk. Chef, vi må af sted.
Ryk tilbage. Vi tager os af det her. Kom så.
Se på mig!
Hold jer væk! Gå hjem.
Jeg må bede om...
Kør!
Det er mig.
I ved godt, hun er illegal, ikke?
Hun har ikke ret til at være her, så send hende ud af landet.
Hun skal sgu hjem til Rwanda, eller hvor det nu er.
Hvis de vil have hende, hvilket er... Se nu her.
Se lige skjorten. Det var en gave fra min kone.
Håndsyet af blinde pandaer, for helvede.
Så hvad gør vi her? Hvad skal historien være?
Ingen historie.
Hvor er hospitalet?
- Jeg er ved at forbløde. - Vi er der snart.
Hør lige. Den lille dreng i parken, som blev...
Følg med, Stefan. Vi har fanget den skyldige.
Så noget andet. Parkhill-banden. Hvad vil du have?
Leveringsruter. Forsyningskæder. Det kan jeg godt hjælpe med.
Jeg kan godt finde på noget interessant.
Jeg kan jo udtale mig.
Lette mit forpulede hjerte og se, hvor det fører mig og mine kammerater hen.
- Er du med? - Det er jo op til dig.
Hold nu op.
Vi kan da finde ud af noget. Hjælp mig lige her.
- Hvad vil du have? - Immunitet.
Immunitet. For hvad?
Vold mod den unge kvinde?
Eller den anden? Adelaide?
Jeg siger ikke en skid.
- Ja. - Ikke et ord.
Det hele er gemt i boksen.
Der skulle nødig åbnes for den. Er du med?
Noget for noget. Hvis jeg går ned, tager jeg dig med i faldet.
Jeg har bare brug for lidt hjælp.
Se på mig!
Manden her er nu død.
Men politiet fandt fysiske beviser i hans hjem,
som peger tydeligt i retning af, at det faktisk var ham, der dræbte Adelaide.
Undskyld, hvad?
Det vil tage nogle uger, før sagen kan behandles i retten,
men politiet og anklagemyndigheden vil ikke gøre indsigelse.
Så...
Errol?
Forstår du, hvad vi siger?
Hun havde ret.
Din mor.
Hun havde ret.
Det var ham. Det var ikke dig.
Tony.
Du får da slidt på stokken.
Kommer du for at hovere? Forventer du medlidenhed?
Så er jeg gået forkert.
Jeg har forhørt mig, og afhængig af embedslægens anbefaling
tror de, de kan få tiltalen ned på uforsvarlig kørsel.
Ingen drabstiltale.
Det er...
Ja, det er... Hold da op.
Hvad med det andet? Hvad hedder det?
Tiltalen for trusler på nettet? Det er jo godt, at du blev løsladt mod kaution.
- Har du hørt om Errol? - Ja, det syge svin slap af sted med det.
Så...
Hvor stiller det egentlig os?
- Intern undersøgelse. - Sender de os på et par kurser?
Nej. Spillet er ude, er jeg bange for.
Du skulle have fortalt mig det, Tony.
Jeg troede sgu, du lavede sjov.
- Vidste du, at Stefan dræbte hende? - Nej, for det gjorde han ikke.
- Havde han et alibi for drabstidspunktet? - Jeg må se i mine noter.
Det har jeg gjort.
Der står ikke noget om et alibi. Kun hans kone.
- Vi ved, hun ikke var der. - Hvorfor spørger du så?
- Hvad gik aftalen på? - Der var ikke nogen aftale.
Hvad tilbød han dig for, at du udelod ham af efterforskningen?
Kan du huske den flok psykopatiske kameldrivere fra moskeen i Edmonton?
- Kan du huske dem? - Det var Stefan.
Hundrede procent. Antiterrorenheden løb med æren.
- Det tror jeg gerne. - Det var ham, der satte gang i det hele.
Det var godt arbejde, Tony.
Ja, godt arbejde. Han reddede faktisk folks liv.
Ja, fair nok. Han var ikke ligefrem en engel.
Det må man se igennem fingre med.
Ingen ved, hvor pengene stammer fra. Rifter og skrammer.
- Og mere til. - Vi har alle stået der. For pokker.
Det står ikke beskrevet i reglementet, vel?
Men man må se på de gode ting.
Vende det blinde øje til.
- Det er en afvejning. - Sådan er branchen.
- Fårehyrde for ulveflokken. - Det er det, jeg siger.
Men ikke det, Tony. Ikke drab.
Ikke drab?
Vil du prøve den forklaring på Stefans dame?
Men det er da pudsigt, at han efter så mange år som vigtig meddeler
tilfældigvis får blæst knoppen af på vej til spjældet.
Du må indrømme, at det er yderst belejligt.
- Siger rygterne på nettet det? - Du lod noget sive. Tror du, jeg er dum?
Du lod det sive til Parkhill-banden, at han var stikker.
"Nu har I chancen for at ordne ham." Er det ikke rigtigt?
Alt det væmmelige, den mand havde gang i på din vagt,
med penge og damer og alt det andet. Han havde hevet dig med i faldet med et brag.
Jeg blev skudt i maven.
Utilsigtet følgeskade. Ja, en til dig, seks til ham.
Og nu valser du rundt som ham der... Hvad hedder han nu?
- Ham... - Tony.
Lazarus. Liget, der blev vækket til live.
Du har udseendet til det. Perfekt castet til rollen.
Jeg sværger højt og helligt. Du må tjekke min telefon.
Jeg har aldrig ladet noget sive.
- Kim. - Jeg har aldrig sagt noget til Kim.
Nej, det er jo hele pointen. Det behøvede du ikke.
Det behøvede du aldrig, for vi klarede dit beskidte arbejde, din skide hykler!
Som sagt... Jeg skal gøre, hvad jeg kan, med den interne undersøgelse.
Men du udelukkede ham uden et alibi.
Alt peger på dig.
- Hvabehar? - De har brug for en syndebuk, Tony.
Eftersom Claudia bliver sigtet,
ser det sort ud for dig.
Jeg gik gennem ild og vand for dig både forlæns og baglæns.
Vi var jo 62'erne, ikke? Eiltegruppen.
- 62'erne. - Ja, ligesom din onkel.
Ham fra den 62. luftbårne division, der sønderbombede Dresden
og aldrig fik et ord som tak. Men han klarede opgaven.
Det var noget, jeg fandt på.
Det er opdigtet. Jeg har én onkel. Charlie. Han er højdeskræk.
Skal jeg skaffe en, der kan rydde op for dig?
De flår mig levende.
Måske skyder jeg mig selv.
Sig, jeg blev sindssyg!
At jeg blev sindssyg og ikke kunne klare mere!
Så snart jeg blev bekendt med, at der var tvivl om mr. Mathis' dom,
gjorde jeg alt i min magt for at gøre skaden god igen.
Hvad angår Tony... kriminalassistent Gilfoyle...
...er sandheden nok, at han havde været politiagent i så mange år...
...at han blev vant til at arbejde alene.
Han lærte at skjule den, han var. Den, han er.
Så vidt jeg ved. Det skal jeg ikke kunne sige.
Er der andet, De vil fortælle os i dag?
Ja, der er en ting.
Godt. Lad os få det overstået.
Hej. Er du okay?
Jeg har skrevet noget.
Jeg kan sende det som sms.
Bare sig det. Jeg står lige her.
"Der er to mænd med dit navn, Errol.
Den ene tog sig af mig og min mor.
Og så røg han i fængsel, selvom han var uskyldig.
Jeg ved godt, hvordan det er at være alene i så mange år."
"Den anden dræbte min mor.
Og jeg vendte ham ryggen.
Jeg besøgte ham aldrig.
Og jeg hadede ham sådan."
Jeg valgte den forkerte.
Undskyld.
Hej.
Hvad er meldingen fra ottende sal?
Du talte med Claudia? Blev du belært om "ét råddent æble"?
Ja.
Det lød lidt for indøvet, nu du siger det.
Men jeg ringede, fordi...
Jeg ved ikke hvorfra, men Claudia havde allerede videoen.
- Videoen. - Errols tilståelse.
Du skulle bare vide, at den ikke kom fra mig.
- Så... - Okay.
Vent. Gav du hende den?
Ja.
Hvorfor?
Jeg skal ikke spille for højt spil, men en kugle i maven giver et nyt perspektiv.
Så en frisk start.
Alt det der, ikke?
Hvis de vil af med mig, er det okay.
Jeg er ikke bange.
- Hvad skete der? - De gjorde det fornuftige.
De fik en ekstern betjent til at se på optagelsen.
Han skrev en rapport. Ved du, hvad der stod?
"Bevismæssigt ufyldestgørende."
Der var ikke klare tegn på, at jeg havde påvirket vidnet.
Men du ved det.
Tja...
Hvem ved, hvad vi i sidste ende hver især er i stand til?
Er din søn okay?
Ja.
Godt.
Det var lærerigt.
Hvad med din datter?
Jeg mødte hende. Sagde hun, at jeg talte med hende?
Hun græd som pisket, da du lå på hospitalet.
Det vidste jeg ikke.
- Hvor længe har hun været misbruger? - Længe nok.
Hun er også flyttet nu.
Hun vil prøve at stå på egne ben. Vi må se, hvordan det går.
Jeg ved godt, hvad du synes om mig.
- Det betyder ikke noget, hvad jeg synes. - Det gør det for mig.
Du synes, jeg er fordomsfuld.
Er du det?
Måske.
Hvordan skal man kunne dømme sine egne handlinger?
Hvis jeg var racist, ville jeg sgu da selv vide det, ikke?
Men så har vi Errol.
Jeg er sådan...
- Du går op i detaljer. - Ja. Ligesom dig.
Ja.
Ni ud af ti dage ville du have gransket hver eneste tekniske rapport,
hvert eneste alibi...
...ned til sidste komma.
Hvorfor ikke der?
Hvorfor ikke for ham?
Blærerøv.
Aldrig. Skulle det være at blære sig?
Hold op med det pis. Du hugger dine fingre af!
- Jeg har lært ham det. - Vrøvl.
- Kan du holde varmen? - Jeg hundefryser, mand.
Det kan jeg se.
Sønnike.
Hvor er din mor? Er hun gået i kirke?
Nej, far. Hun er lige der.
Kan du se?
Hvad laver hun der?
En øl til, far?
Hvad tænker du på?
Sig det bare.
- Den dag, vi mødte hinanden. - Whitecross.
Kan du huske, at jeg spurgte til din anholdelse?
Om du kunne huske, hvorfor du tilstod.
- Og du sagde nej. - Ja.
Det føltes, som om du ville fortælle mig noget.
Ja?
Jeg ved, hvordan han gjorde.
Hvordan han havde dig alene med i lejligheden.
Dig og Hegarty.
Det havde han for resten ikke lov til. Især ikke uden din advokat.
- Hvad er spørgsmålet? - Hvorfor sagde du det ikke til nogen?
Kunne du ikke sige det til din mor, dine forsvarere, Sonya?
Se på ham.
Det er som en anden verden.
Men efter alt det, han var igennem dengang...
De ville hive ham ind som vidne.
Hvad så? Jeg ville ikke udsætte ham for mere smerte.
Jeg troede i hvert fald på ham.
Han var en dreng på seks år.
- Han var traumatiseret. - Han hørte det, han hørte.
- Hvad hørte han rent faktisk? - Han sagde, jeg gjorde hende fortræd.
"Jeg gør det af med dig."
Ja.
Jeg troede på ham.
- Hvor blev han af? - Gennem hullet.
En aften... skændtes de.
Hvordan skændtes de?
De råbte.
Hvad råbte de om?
Penge.
- Penge? - Ja.
Patrick...
...hvad sagde han? Hvad sagde han til din mor?
"Jeg gør det af med dig."
Virkelig?
Kan vi slukke for det?
Han er væk.
Hvor blev han af?
Gennem hullet.
Jeg gør det af...
Han er væk.
Hvor blev han af?
Gennem hullet.
Jeg gør det af med dig.
Jeg siger dig, jeg gør det af med dig.
Vil du høre, hvad Patrick siger om dig?
- Ja. - Hør her.
Jeg gør det af med dig.
Hvad sagde han til din mor?
"Jeg gør det af med dig."
Virkelig?
Han talte ikke om Errol.
Han citerede en tegnefilm på tv.
Og det vidste du godt.
Du forgiftede ham.
Du forgiftede hele hans liv med det. Gjorde du ikke?
Hvad blev der af at følge fakta?
Hvad blev der af det?
Tekster af: Eskil Hein